Κέικ γεμιστό με πραλίνα
Λαχταριστό κέικ γεμιστό με πραλίνα και επικάλυψη σοκολάτας, ένα κέικ που θα ξετρελάνει τους λάτρεις της σοκολάτας και όχι μόνο.
2 κούπες ζάχαρη λευκή , 1 + 3/4 κούπας αλεύρι για όλες τις χρήσεις , 3/4 κούπας κακάο , 1½ κουτ. γλυκού μπέικιν πάουντερ , 1½ κουτ. γλυκού μαγειρική σόδα , 1 κουτ. γλυκού αλάτι , 2 αυγά , 1 κούπα φρέσκο γάλα , 1/2 κούπα ηλιέλαιο , 2 κουτ. γλυκού υγρή βανίλια , 1 κούπα καυτό νερό, 3 κούπες σπιτική πραλίνα (κάνουμε 1½ δόση, δηλαδή πολλαπλασιάζουμε κάθε υλικό επί 1,5) ή έτοιμη πραλίνα του εμπορίου, 100 γρ. κουβερτούρα, τεμαχισμένη , 50 γρ. φουντούκια, χοντροκομμένα
Για το κέικ γεμιστό με σπιτική πραλίνα, προθερμαίνουμε τον φούρνο στους 180°C και βουτυρώνουμε και αλευρώνουμε μια στρογγυλή φόρμα του κέικ με τρύπα.Στον κάδο του μίξερ ανακατεύουμε με μια σπάτουλα τη ζάχαρη, το αλεύρι, το κακάο, το μπέικιν πάουντερ, τη σόδα και το αλάτι. Ρίχνουμε τα αυγά, το γάλα, το λάδι και τη βανίλια και τα χτυπάμε στο μίξερ με το φτερό, μέχρι να αναμειχθούν καλά.Ρίχνουμε σταδιακά το καυτό νερό, συνεχίζοντας το χτύπημα, μέχρι να γίνει μια λεία ζύμη.Αδειάζουμε τη ζύμη στη φόρμα, στρώνουμε ομοιόμορφα και ψήνουμε για περίπου 45-50 λεπτά, μέχρι να φουσκώσει το κέικ. Ελέγχουμε, τρυπώντας με τη λάμα ενός μαχαιριού. Αν βγει στεγνή, τότε το κέικ είναι έτοιμο, διαφορετικά ψήνουμε για λίγα λεπτά ακόμα. Ξεφουρνίζουμε και αφήνουμε το κέικ να κρυώσει.Ξεφορμάρουμε το κέικ και με ένα μεγάλο πριονωτό μαχαίρι το κόβουμε οριζοντίως σε τρία ίσα μέρη (σαν να κόβουμε παντεσπάνι).Βάζουμε το ένα κομμάτι σε πιατέλα και το αλείφουμε με τη μισή ποσότητα από την πραλίνα.Σκεπάζουμε με το δεύτερο κομμάτι, το αλείφουμε με την υπόλοιπη πραλίνα και καλύπτουμε με το τρίτο κομμάτι.Βάζουμε το κέικ στο ψυγείο για 1-2 ώρες.Λιώνουμε την κουβερτούρα σε μπεν μαρί, δηλαδή μέσα σε ένα ανοξείδωτο μπολ στερεωμένο στα χείλη μιας κατσαρόλας στην οποία σιγοβράζει λίγο νερό, φροντίζοντας ο πυθμένας του μπολ να μην ακουμπάει στην επιφάνεια του νερού. Όση ώρα λιώνει η σοκολάτα, την ανακατεύουμε.Εναλλακτικά, τη λιώνουμε σε φούρνο μικροκυμάτων, στα 600 W, διακόπτοντας τον φούρνο και ανακατεύοντας ανά 20 δευτερόλεπτα, μέχρι να λιώσει (έτσι, δεν θα μας καεί).Βγάζουμε το κέικ από το ψυγείο και το γαρνίρουμε με τη λιωμένη κουβερτούρα και τα χοντροκομμένα φουντούκια.
Αλεύρι (ζύμες),Σοκολάτα